Ontvoerde Nigeriese Pastoor In Boko Haram-Video: ‘Moenie Bekommerd Wees Nie, Dank Die Here Vir Alles’ - Joy! Digital
Ontvoerde Nigeriese Pastoor In Boko Haram-Video: ‘Moenie Bekommerd Wees Nie, Dank Die Here Vir Alles’
Lawan Andimi, die Nigeriese pastoor wat sedert verlede week vermis word, word deur die Islamitiese terreurgroep, Boko Haram, aangehou. Dit blyk uit ’n video waarin die pastoor verskyn het.
Die video is vroeër vandeesweek deur die terreurgroep versprei. Andimi is te sien met ’n Boko Haram-vlag in die agtergrond. Hy sê in die videoboodskap dat sy familie nie moet treur nie. Hy sê ook dat hy goed behandel word. In die boodskap doen Andimi ’n beroep op die owerhede om hulle vir sy vrylating te beywer.
Andimi het sy familie gevra om vir sy vrylating te bid en het gesê as hy nie vrygelaat word nie, dit die wil van God is.
Andimi is ook die president van die Christian Association of Nigeria in die Michika-streek. “Ek vra julle almal om geduldig te wees,” sê hy. “Moenie treur nie, moenie bekommerd wees nie, maar dank die Here vir alles.”